(หน้า 1 ใน 6 หน้า)

 รหัสสัญญา KEClick or tap here to enter text./2564

สัญญารับทุนอุดหนุนการวิจัยเพื่อต่อยอดองค์ความรู้สู่การใช้ประโยชน์

ประจำปีงบประมาณ พ.ศ.2564

สัญญาทำที่มหาวิทยาลัยราชภัฏนครสวรรค์

398 หมู่ 9 ตำบลนครสวรรค์ตก

อำเภอเมืองนครสวรรค์ จังหวัดนครสวรรค์ 60000

วันที่ 30 เดือน พฤศจิกายน พ.ศ. 2563

 สัญญานี้ทำขึ้นระหว่าง มหาวิทยาลัยราชภัฏนครสวรรค์โดย ผู้ช่วยศาสตราจารย์สมบูรณ์ นิยม ผู้อำนวยการสถาบันวิจัยและพัฒนา ซึ่งต่อไปในสัญญานี้เรียกว่า “ผู้ให้ทุน” ฝ่ายหนึ่ง กับนักวิจัย นาย/นาง/นางสาว/ผู้ช่วยศาสตราจารย์/รองศาสตราจารย์/ศาสตราจารย์Click or tap here to enter text. สังกัดสาขาวิชา/ภาควิชา.Click or tap here to enter text. คณะ/หน่วยงานClick or tap here to enter text. ซึ่งต่อไปในสัญญานี้เรียกว่า “ผู้รับทุน” อีกฝ่ายหนึ่ง ทั้งสองฝ่ายตกลงกันมีข้อความดังต่อไปนี้

**การให้และรับทุน**

ข้อ 1 ผู้ให้ทุนสนับสนุนมหาวิทยาลัยราชภัฏนครสวรรค์และบริษัท/ห้างร้าน/นิติบุคคล

 (1) มหาวิทยาลัยราชภัฏนครสวรรค์จัดสรรเงินสนับสนุนเงินทุนการทำวิจัยในโครงการวิจัยเรื่องClick or tap here to enter text.

เป็นเงินจำนวนClick or tap here to enter text. บาท (Click or tap here to enter text.) ให้ถือปฏิบัติตามระเบียบ มหาวิทยาลัยราชภัฏนครสวรรค์ ว่าด้วยกองทุนวิจัยของมหาวิทยาลัยราชภัฏนครสวรรค์ พ.ศ.2548 โดยมีระยะเวลาดำเนินการนับตั้งแต่วันที่ Click or tap here to enter text. ถึงวันที่Click or tap here to enter text.

 (2) บริษัท/ห้าง/ร้าน/นิติบุคคล/บุคคลClick or tap here to enter text. ผู้สนับสนุนเงินทุนวิจัย เป็นเงินจำนวนClick or tap here to enter text. บาท (Click or tap here to enter text.) และ/หรือ วัสดุอุปกรณ์ ผลิตผล ประเภท ชนิด ปริมาณ ประกอบการจัดทำวิจัยในสัญญาฉบับนี้ โดยให้ถือปฏิบัติตามระเบียบมหาวิทยาลัยราชภัฏนครสวรรค์ ว่าด้วย ทุนอุดหนุนการทำวิจัยจากเงินทุนภายนอก พ.ศ. 2556

(ระบุClick or tap here to enter text.

คิดเป็นเงินจำนวนClick or tap here to enter text. บาท รวมทั้งสิ้น Click or tap here to enter text. บาท (Click or tap here to enter text.) โดยมีระยะเวลาดำเนินการ นับตั้งแต่วันที่Click or tap here to enter text.ถึงวันที่Click or tap here to enter text.และให้ถือว่าเอกสารแนบท้ายสัญญาทุกฉบับเป็นส่วนหนึ่งของสัญญาฉบับนี้

 ข้อ 2 ผู้ให้ทุนจะจ่ายเงินตามสัญญา ให้กับผู้รับทุนเป็นงวดๆ ตามกำหนดเวลาและเงื่อนไขตามประกาศมหาวิทยาลัยราชภัฏนครสวรรค์เรื่องการเบิกจ่ายทุนอุดหนุนการทำวิจัยจากกองทุนวิจัยของมหาวิทยาลัยราชภัฏนครสวรรค์ พ.ศ. 2560 ผู้รับทุนจะต้องใช้เงินทุนที่ได้รับตามสัญญาเพื่อดำเนินการให้เป็นไปตามวัตถุประสงค์ของโครงการตามสัญญานี้เท่านั้น และจะต้องใช้อย่างประหยัดและเหมาะสม ตามระเบียบการเงินฯ ของผู้ให้ทุน ตลอดจนจัดเตรียมหลักฐานการรับเงินและการจ่ายเงินให้ถูกต้องครบถ้วน เพื่อให้ผู้ให้ทุนตรวจสอบได้ และในกรณีที่เกิดปัญหาซึ่งต้องพิจารณาว่าการใช้เงินเพื่อดำเนินการของผู้รับทุนเป็นไปตามวัตถุประสงค์ของโครงการหรือไม่ทั้งสองฝ่ายตกลงให้ผู้ให้ทุนเป็นผู้วินิจฉัยชี้ขาด

 หากมีรายได้หรือผลประโยชน์ใดๆ ที่เกิดขึ้นระหว่างการดำเนินการวิจัยผู้รับทุนจะต้องรายงานให้ผู้ให้ทุนทราบเป็นหนังสือโดยเร็ว ตลอดจนบันทึกรายรับดังกล่าวในรายงานการเงินที่เสนอต่อผู้ให้ทุน

 หากมีเงินคงเหลือเมื่อสิ้นสุดโครงการแล้ว ผู้รับทุนจะต้องคืนเงินที่เหลือพร้อมดอกเบี้ยที่เกิดขึ้นให้แก่ผู้ให้ทุนภายใน .......30..... วัน นอกจากจะมีหลักฐานเป็นหนังสือว่าได้มีการตกลงกันเป็นอย่างอื่น

ข้อ 3 ผู้รับทุนต้องดำเนินการวิจัยและพัฒนาตามวิธีการที่เสนอไว้ตามข้อเสนอโครงการวิจัยฯ

 **การเบิก – จ่ายเงินทุนอุดหนุน**

 ข้อ 4 การเบิก - จ่ายเงินทุนอุดหนุนการทำวิจัยของผู้รับทุน

 (1) งวดที่หนึ่ง จำนวนร้อยละห้าสิบ ของทุนอุดหนุนการทำวิจัย ให้เบิก-จ่ายเมื่อคณะผู้ตรวจสอบข้อเสนอโครงการวิจัย ได้พิจารณาอนุมัติโครงการวิจัยของผู้รับทุนและทำสัญญาเรียบร้อยแล้ว

 (2) งวดที่สอง จำนวนร้อยละยี่สิบห้า ของทุนอุดหนุนการทำวิจัย ให้เบิก-จ่าย เมื่อผู้ที่ได้รับทุนอุดหนุนการทำวิจัย ได้รายงานความก้าวหน้าของการดำเนินการทดลองหรือเก็บรวบรวมข้อมูลแล้ว และได้รับการรับรองจากคณะผู้ตรวจสอบรายงานวิจัย

 (3) งวดที่สาม จำนวนร้อยละสิบห้า ให้เบิก –จ่าย เมื่อผู้ทำวิจัยส่งรายงานวิจัยฉบับสมบูรณ์ภายในระยะเวลาตามสัญญา และได้รับการรับรองจากคณะผู้ตรวจสอบรายงานการวิจัย

 (4) งวดสุดท้าย จำนวนร้อยละสิบ ให้เบิก-จ่าย เมื่อผู้ทำวิจัยเผยแพร่ผลงานวิจัย อาทิเช่น การจดสิทธิบัตร อนุสิทธิบัตร หรือมีการรับรองการนำไปใช้ประโยชน์ พร้อมส่งรายงานการวิจัยฉบับสมบูรณ์ภายในระยะเวลาของสัญญาไม่เกิน 2 ปี สำหรับพนักงานมหาวิทยาลัยสายสนับสนุนที่ได้รับทุนวิจัยให้มีการแลกเปลี่ยนเรียนรู้และคณะผู้ตรวจสอบรายงานวิจัยรับรอง

 ในกรณีไม่สามารถส่งรายงานการวิจัยฉบับสมบูรณ์ได้ตามงวดสุดท้ายให้ผู้ทำวิจัยสามารถยื่นคำขอขยายระยะเวลาของสัญญา โดยทำเป็นหนังสือชี้แจงแสดงเหตุผลและความจำเป็นต่อผู้อำนวยการสถาบันวิจัยและพัฒนา ทั้งนี้ให้ขยายระยะเวลาได้ 2 ครั้ง ๆ ละไม่เกิน 6 เดือน

  **การดำเนินงานโครงการวิจัย**

 ข้อ 5 ผู้รับทุนจะต้องทำงานวิจัยตามโครงการนี้ด้วยความวิริยะอุตสาหะ และรับรองว่าจะไม่นำงานตามโครงการวิจัยบางส่วน หรือทั้งหมดไปให้ผู้อื่นรับช่วงแต่อย่างใด

 ข้อ 6 ผู้รับทุนต้องดำเนินงานตามโครงการในทันที นับแต่วันลงนามในสัญญา ถ้าหากผู้รับทุนมิได้เริ่มดำเนินการภายใน ............30............ วัน นับจากวันดังกล่าว ผู้ให้ทุนมีสิทธิบอกเลิกสัญญาพร้อมทั้งคืนทุนที่ได้รับไปทั้งหมด

 ผู้รับทุนต้องดำเนินงานตามวิธีการที่เสนอไว้ตามเอกสาร ข้อเสนอโครงการวิจัยให้ครบถ้วนสมบูรณ์ หากเกิดอุปสรรคไม่สามารถดำเนินการวิจัยได้หรือมีความจำเป็นจะต้องแก้ไขเปลี่ยนแปลงแผนงานหรือวิธีการใดๆ ผู้รับทุนจะต้องแจ้งให้ผู้ให้ทุนทราบเป็นหนังสือภายในกำหนด .......7.......... วัน ทั้งนี้ผู้ให้ทุนมีสิทธิที่จะยุติการสนับสนุนทุนวิจัย หรือให้ความเห็นชอบกับการแก้ไขเปลี่ยนแปลงโครงการได้ตามความเหมาะสม

 กรณีไม่สามารถทำการวิจัยตามโครงการให้แล้วเสร็จภายในกำหนดเวลาผู้รับทุนต้องแจ้งเหตุผลให้ผู้ให้ทุนทราบเป็นลายลักษณ์อักษร และขออนุมัติขยายเวลาก่อนวันสิ้นสุดสัญญาไม่น้อยกว่า ........30.......วัน ทั้งนี้ ผู้ให้ทุนมีสิทธิที่จะพิจารณาอนุมัติให้ขยายเวลาหรือไม่ก็ได้ โครงการที่ได้รับอนุมัติให้ขยายเวลาได้จะถือเอาวันสุดท้ายของการขยายเวลาเป็นวันกำหนดส่งผลงาน หากพ้นกำหนดวันส่งผลงานนั้นให้ถือว่าผู้รับทุนส่งผลงานล่าช้า

 ข้อ 7 ผู้รับทุนต้องรับผิดชอบการดำเนินการวิจัยโดยคำนึงถึงความปลอดภัยของผู้เกี่ยวข้อง ตัวอย่างที่ใช้ในการทดลอง และสิ่งแวดล้อม ทั้งนี้ให้เป็นไปตามจริยธรรมการวิจัย

 ข้อ 8 ผู้รับทุนต้องอำนวยความสะดวกให้ผู้ให้ทุนหรือผู้ที่ได้รับมอบหมายเข้าไปในสถานที่ทำการของผู้รับทุน หรือสถานที่ทำการวิจัยเพื่อประโยชน์ในการติดตามและประเมินผลการวิจัยตามโครงการได้

ข้อ 9 ผู้ให้ทุน ผู้รับทุน ตกลงร่วมกันที่จะให้มีการประเมินคุณภาพผลงานวิจัยตาม วิธีการที่ ผู้ให้ทุนกำหนดทั้งระหว่างดำเนินงานตามโครงการ และ/หรือเมื่องานวิจัยเสร็จสิ้นและผู้รับทุนต้องปรับปรุงแก้ไขผลงานวิจัยตามที่ผู้ให้ทุนร้องขอ

 ในการประเมินผลงานเพื่อการอนุมัติค่าใช้จ่ายในงวดที่ 3 ผู้วิจัยยินยอมให้ผู้ให้ทุนประเมินผลงานตามที่ระบุไว้ในรายงานสรุปการเงิน

 ข้อ 10 ผู้รับทุนต้องนำส่งผลงาน ซึ่งมีรูปแบบและเนื้อหาตามที่ผู้ให้ทุนกำหนดโดยนำส่งแก่ผู้ให้ทุนหรือผู้ให้ทุนมอบหมายภายใน .......7........วัน นับตั้งแต่วันสิ้นสุดโครงการ

 กรณีที่ผู้รับทุนไม่สามารถนำส่งรายงานการวิจัยฉบับสมบูรณ์และสำเนาต้นฉบับ (Reprint) ผลงานที่ได้รับการตีพิมพ์/เผยแพร่ หรือรายงานการนำผลงานวิจัยไปใช้ประโยชน์ในรูปแบบต่างๆ ที่เหมาะสมภายใน ...365..... วัน ภายหลังเสร็จสิ้นระยะเวลาดำเนินโครงการตามที่ระบุในสัญญา (ไม่นับรวมขยายเวลา) ผู้รับทุนยินยอมให้ผู้ให้ทุนระงับค่าใช้จ่ายในงวดที่ 3 ที่ยังคงค้างอยู่ตามที่ระบุไว้ในสัญญาและมีสิทธิ์บอกยกเลิก สัญญาได้

 **ทั้งนี้ ผลการวิจัยที่เกิดขึ้นต้องมีการนำไปใช้ประโยชน์ในชุมชนหรือท้องถิ่นทั้งหน่วยงานภาครัฐหรือเอกชน โดยมีเอกสารตอบรับการใช้ประโยชน์จากหน่วยงานดังกล่าว**

 **สิทธิและการยกเลิกสัญญา**

ข้อ 11 สิทธิในทรัพย์สินทางปัญญาใดๆ ที่เกิดขึ้นจากโครงการวิจัยตามสัญญานี้เป็นสิทธิของผู้ให้ทุน(มหาวิทยาลัยราชภัฏนครสวรรค์และหรือบริษัท/ห้าง/ร้าน/นิติบุคคล ) ผู้ให้ทุนเท่านั้น โดยให้สิทธิในทรัพย์สินทางปัญญาในอัตราส่วนเท่า ๆ กันในการที่จะนำไปใช้ให้เกิดประโยชน์ในผลงานที่วิจัย

 หากผู้รับทุนต้องการนำผลการวิจัยไปใช้ประโยชน์ใดๆ จะต้องทำความตกลงเป็นลายลักษณ์อักษรกับผู้ให้ทุนก่อนทุกครั้ง เมื่อได้รับความยินยอมเป็นหนังสือแล้วจึงจะสามารถนำผลงานวิจัยไปใช้ได้

 ข้อ 12 ผู้รับทุน จะต้องรับผิดและชดใช้ค่าเสียหายใดๆ อันเกิดขึ้นจากการละเมิดบทบัญญัติแห่งกฎหมาย หรือละเมิดสิทธิใดๆ ในสิทธิบัตรหรือลิขสิทธิ์ของบุคคลที่สาม ซึ่งผู้รับทุนและผู้รับมอบหมายนำมาใช้ในการปฏิบัติงานตามสัญญานี้

 ข้อ 13 อุปกรณ์หรือครุภัณฑ์ใดๆ ที่ผู้รับทุนได้จัดซื้อโดยเงินทุนตามสัญญานี้ ให้ตกเป็นของผู้ให้ทุน การใช้อุปกรณ์หรือครุภัณฑ์การวิจัยที่ผู้รับทุนได้จัดซื้อดังกล่าว ผู้รับทุนจะต้องใช้และบำรุงรักษาอุปกรณ์หรือครุภัณฑ์การวิจัยดังกล่าวให้อยู่ในสภาพที่ใช้การได้ดีเสมอ และผู้รับทุนยินยอมให้ผู้ให้ทุนหรือผู้ได้รับมอบหมายเข้าตรวจอุปกรณ์หรือครุภัณฑ์ได้ทุกเวลา ผู้รับทุนจะต้องจัดทำบัญชีแสดงรายการอุปกรณ์ หรือครุภัณฑ์การวิจัยมอบให้ผู้ให้ทุน พร้อมกับรายงานการวิจัยที่เสร็จสมบูรณ์แล้วหรือเมื่อสัญญาสิ้นสุดลง

 กรณีอุปกรณ์หรือครุภัณฑ์การวิจัยเสียหายโดยเหตุที่ผู้รับทุนต้องรับผิด ผู้รับทุนต้องจัดการซ่อมแซมให้อยู่ในสภาพใช้งานได้ดีดังเดิมด้วยค่าใช้จ่ายของตนเอง แต่หากเพิกเฉยไม่จัดการซ่อมแซมอุปกรณ์หรือครุภัณฑ์ดังกล่าว ผู้ให้ทุนมีสิทธิซ่อมแซมเองและเรียกให้ผู้รับทุนชดใช้ค่าใช้จ่ายตามจำนวนที่ผู้ให้ทุนออกค่าใช้จ่ายไป

 เมื่อเสร็จสิ้นการวิจัยตามสัญญานี้แล้ว ผู้รับทุนจะต้องส่งอุปกรณ์หรือครุภัณฑ์ที่เหลือจากการวิจัยให้แก่ผู้ให้ทุนเจ้าของอุปกรณ์หรือครุภัณฑ์ทันที

 ข้อ 14 กรณีผู้รับทุนมิได้รายงานความก้าวหน้า ร่างรายงานฉบับสมบูรณ์และรายงานฉบับสมบูรณ์ ตามเงื่อนไขของมหาวิทยาลัยราชภัฏนครสวรรค์ ให้ถือว่าผู้รับทุนผิดเงื่อนไข ผู้รับทุนยินยอมให้หักเงินเดือนที่ผู้รับทุนจะได้รับ ตามระเบียบมหาวิทยาลัยราชภัฏนครสวรรค์ เรื่องหลักเกณฑ์และวิธีการยืมเงินสำหรับอาจารย์และพนักงานมหาวิทยาลัย และยินยอมให้ผู้ให้ทุนดำเนินการทางวินัยตามสมควรแก่กรณี

  **การระงับงานชั่วคราวและการบอกเลิกสัญญา**

 ข้อ 15 การระงับงานชั่วคราวและการบอกเลิกสัญญา

1. ผู้ให้ทุนมีสิทธิระงับงานทั้งหมดหรือบางส่วน หรือบอกเลิกสัญญานี้ได้ ถ้าผู้ให้ทุนเห็นว่าผู้รับทุนมิได้ปฏิบัติงานด้วยความชำนาญ หรือด้วยความเอาใจใส่ในวิชาชีพเท่าที่พึงคาดหมายได้จากบุคคลในระดับเดียวกัน หรือมิได้ปฏิบัติตามหนังสือสัญญาข้อใดข้อหนึ่ง หรือเมื่อผู้ให้ทุนเห็นว่าควรจะยุติโครงการวิจัยตามสัญญา ในกรณีเช่นนี้ ผู้ให้ทุนต้องมีลายลักษณ์อักษรแจ้งให้ผู้รับทุนทราบล่วงหน้าอย่างน้อย 30 วัน

 (2) กรณีที่ผู้ให้ทุนเห็นว่าผู้รับทุนมิได้ปฏิบัติตามสัญญานี้ ในกรณีเช่นนี้ผู้รับทุนจะต้องมีลายลักษณ์อักษร ถึงผู้ให้ทุน ระบุรายละเอียดถึงสาเหตุและเหตุผล ถ้าผู้ให้ทุนมิได้ดำเนินการแก้ไขให้ถูกต้องตามสัญญาภายในระยะเวลา 90 วัน นับแต่วันที่ได้รับหนังสือบอกกล่าวนั้น ผู้ให้ทุนมีสิทธิบอกเลิกสัญญาได้

 (3) เมื่อมีการบอกเลิกสัญญาตามข้อ (1) หรือ (2) ผู้ให้ทุนจะจ่ายเงินให้แก่ผู้รับทุน ตามสัดส่วนที่เป็นธรรม และเหมาะสมเฉพาะตามที่กำหนดและผู้รับทุนจะต้องคืนเงินที่เหลือ ณ วันสัญญาสิ้นสุดลงพร้อมทั้งส่งมอบเครื่องมือ เครื่องใช้และวัสดุอุปกรณ์ที่ผู้รับทุนได้จัดซื้อด้วยทุนทรัพย์ของผู้ให้ทุนให้แก่ผู้ให้ทุนทั้งหมดภายใน 30 วัน หลังจากวันบอกเลิกสัญญา

 (4) ในกรณีที่มีเหตุสุดวิสัยหรือเหตุใดๆ อันเนื่องมาจากความผิดหรือความบกพร่องของผู้ให้ทุนหรือพฤติการณ์อันหนึ่งอันใดที่คู่สัญญาไม่ต้องรับผิดชอบตามกฎหมาย ทำให้ผู้รับทุนไม่สามารถทำการวิจัยให้แล้วเสร็จภายในกำหนดเวลาแห่งสัญญานี้ ผู้ให้ทุนมีสิทธิระงับงานตามโครงการชั่วคราว และผู้รับทุนมีสิทธิได้รับการขยายเวลาตามสัญญาข้อ 5 วรรคสาม โดยให้อยู่ในดุลพินิจของผู้ให้ทุนที่จะพิจารณาตามที่เห็นสมควร

 ข้อ 16 ผู้รับทุนรับรองว่าไม่เคยรับทุนอุดหนุนการวิจัยเรื่องเดียวกันนี้จากแหล่งอื่นอยู่ก่อน และรับรองว่าจะไม่นำโครงการวิจัยที่ได้รับทุนนี้ไปขอทุนจากแหล่งอื่นๆ เพิ่มเติม โดยไม่ได้รับความเห็นชอบจากผู้ให้ทุน

 ข้อ 17 เอกสารแนบท้ายสัญญาให้ถือเป็นส่วนหนึ่งของสัญญานี้ ในกรณีที่ข้อความในเอกสารแนบท้ายสัญญา ขัดแย้งกับข้อความในสัญญานี้ ให้ถือตามข้อความในสัญญาและในกรณีที่เอกสารแนบท้ายสัญญานี้ขัดหรือแย้งกันเองหรือมิได้กล่าวไว้ ให้ถือปฏิบัติตามคำวินิจฉัยของผู้ให้ทุน

 ข้อ 18 หากมีค่าภาษีอาการ ค่าใช้จ่ายอื่นที่เกิดขึ้นจากการได้รับเงินอุดหนุนการวิจัยตามโครงการแห่งสัญญานี้ ให้เป็นความรับผิดชอบของผู้รับทุนเอง และไม่ถือว่าเป็นค่าใช้จ่ายที่อยู่ในข่ายได้รับการสนับสนุนเงินอุดหนุนภายใต้สัญญานี้

 ข้อ 19 ระยะเวลาดำเนินโครงการวิจัย นับตามปีงบประมาณแผ่นดิน ระยะเวลาตั้งแต่ 1 ตุลาคมของปีหนึ่ง ถึงวันที่ 30 กันยายนของปีถัดไป กรณีมีการจัดสรรทุนวิจัยเป็นไตรมาส วันที่เริ่มต้นทำสัญญานับตั้งแต่วันที่ได้รับการอนุมัติทุนวิจัย พร้อมทำแผนแจกแจงรายละเอียดการเบิกจ่ายเงินงวดโดยระบุว่าปีงบประมาณนี้เบิกงวดใดบ้าง และงวดที่เหลือผูกพันไปตั้งใหม่ในปีงบประมาณถัดไป กรณีโครงการวิจัยไม่แล้วเสร็จภายในระยะเวลากำหนด ผู้ให้ทุนอาจพิจารณาให้เบิกจ่ายข้ามปีงบประมาณได้ โดยผู้รับทุนต้องแสดงเหตุผลประกอบการพิจารณา

 **มาตรการ**

 ข้อ 20 มาตรการควบคุมการวิจัยสำหรับโครงการวิจัยที่ไม่แล้วเสร็จภายในระยะเวลาที่กำหนดตามสัญญารับทุน

 มาตรการที่ 1 ให้คณบดีหรือสถาบันวิจัยและพัฒนาแต่งตั้งคณะกรรมการสอบสวนหาข้อเท็จจริงเพื่อพิจารณาเห็นควรอนุมัติปิดโครงการได้

 มาตรการที่ 2 หากเหตุผลตามมาตรการที่ 1 ยังไม่ยุติให้สถาบันวิจัยและพัฒนาเสนอให้มหาวิทยาลัยราชภัฏนครสวรรค์ แต่งตั้งคณะกรรมการสอบสวนตามวินัยตามกฎระเบียบพร้อมกำหนดบทลงโทษตามที่ระบุไว้ในสัญญา

 มาตรการที่ 3 ให้สถาบันวิจัยและพัฒนา จัดทำบัญชีรายชื่อนักวิจัย (Blacklist) ที่ดำเนินโครงการวิจัยไม่แล้วเสร็จสืบเนื่องมาจากมาตรการที่ 2 โดยไม่สามารถขอรับทุนอุดหนุนการวิจัยของมหาวิทยาลัยราชภัฏนครสวรรค์ได้อีกภายในระยะเวลา 3 ปี นับตั้งแต่ปีที่ผลสอบสวนสิ้นสุด (กรณีนักวิจัย ที่ถูกขึ้นบัญชีรายชื่อ (Blacklist) มีความประสงค์จะขอรับทุนอุดหนุนการวิจัยทั้งงบประมาณรายได้ งบประมาณแผ่นดินและแหล่งทุนภายนอก จะถูกจัดลำดับความสำคัญไว้ท้ายสุด)

 ทั้งนี้ การดำเนินงานให้เป็นไปตามบันทึกข้อตกลงความร่วมมือทางวิชาการ โครงการวิจัยและพัฒนาภาครัฐร่วมเอกชนในเชิงพาณิชย์ (ทุนวิจัยต่อยอดองค์ความรู้สู่การนำไปใช้ประโยชน์) ระหว่างมหาวิทยาลัยราชภัฏนครสวรรค์ และบริษัท/ห้าง/ร้าน/นิติบุคคล / บุคคลClick or tap here to enter text. บันทึกข้อตกลงเลขที่Click or tap here to enter text.

 สัญญานี้ทำขึ้น 3 ฉบับ มีข้อความถูกต้องตรงกัน คู่สัญญาทุกฝ่ายได้อ่านและเข้าใจข้อความโดยตลอดแล้ว จึงได้ลงลายมือชื่อไว้เป็นสำคัญต่อหน้าพยาน และต่างเก็บไว้ฝ่ายละฉบับ

ลงนาม..........……..…………….......…………....... ผู้ให้ทุน ลงนาม..........……..…………….......………….. ผู้ให้ทุน

 (ผู้ช่วยศาสตราจารย์สมบูรณ์ นิยม) (Click or tap here to enter text.)

 ตำแหน่ง ผู้อำนวยการสถาบันวิจัยและพัฒนา ตำแหน่ง.....................................................

 ผู้รับมอบอำนาจบริษัท/ วิสาหกิจชุมชน

 ลงนาม..........……..…………….......…………........ผู้รับทุน

 (Click or tap here to enter text.)

 หัวหน้าโครงการวิจัย

 ตำแหน่งClick or tap here to enter text.

 คณะClick or tap here to enter text.

 มหาวิทยาลัยราชภัฏนครสวรรค์

 ลงนาม..........……..…………….......…..…….พยานฝ่ายผู้ให้ทุน

 (Click or tap here to enter text.)

 ตำแหน่ง Click or tap here to enter text.

ลงนาม..........……..…………….....…..…......พยานฝ่ายผู้ให้ทุน

 (นางประทานพร คุ้มแก้ว)

 ตำแหน่ง นักวิจัย สถาบันวิจัยและพัฒนา

 มหาวิทยาลัยราชภัฏนครสวรรค์